《赠汪子尝从空同游梁者也》
明代·皇甫汸

卜宅近仙源，晴沙别有村。花时游洛水，雪后访梁园。

买笑黄金尽，耽诗白发繁。李膺门下客，叹息几人存。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。